Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 137

b) Az Alkotmánybíróság szerint az ügyvédet, a közjegyzõt, az egyházi személyt foglalkozásuk szabályainál fogva titoktartási kötelezettség terheli. Ez a titoktartási kötelezettség mûködésük megszûnése után is fennmarad. A titoktartási kötelezettség a megbízó, a fél, az egyházi személlyel kapcsolatban álló polgár adataira, az említett hivatás gyakorlása során megismert tényekre vonatkozik. Megállapítható az is, hogy a titoktartási kötelezettség mellett e személyek másokkal össze nem hasonlítható közbizalmi tisztséget is betöltenek. Ezeknél az azonosságoknál fogva az Etv. az Alkotmány 70/A. §-ának és 59. §-ának sérelme nélkül megtehette, hogy csupán az említett, közbizalmi tisztségeket gyakorló személyek számára tette lehetõvé igazolás kiadásának kérését; nem tekinthetõ diszkriminatívnak, mulasztásnak az, hogy az ügyvéd, a közjegyzõ és az egyházi személy hivatása jellegzetességéhez nem hasonlítható más természetû foglalkozást gyakorló személyek számára az Etv. igazolás kérését nem teszi lehetõvé.

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes